ཀྲུང་དབྱང་གི་རྩ་ཁྲིམས་ལ་བཟོ་བཅོས་བྱེད་པའི་གྲོས་གཞི་དང་རྩ་ཁྲིམས་བཟོ་བཅོས་འཆར་ཟིན་གྱི་མ་ཡིག་གྲུབ་ཚུལ་གྱི་བརྒྱུད་རིམ་གསལ་བཤད་བྱས་རྗེས།ཝང་ཁྲིན་གྱིས་ཕྱོགས་བཅུ་གཅིག་ནས་རྩ་ཁྲིམས་བཟོ་བཅོས་འཆར་ཟིན་གྱི་ནང་དོན་ཞིབ་མོར་བཤད་པ་སྟེ།ཚན་རིག་གི་འཕེལ་རྒྱས་ལྟ་བ་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པའི་རྒྱལ་ཁབ་ཀྱི་ཆབ་སྲིད་དང་སྤྱི་ཚོགས་འཚོ་བའི་ཁྲོད་ཀྱི་མཛུབ་སྟོན་གོ་གནས་གཏན་ཁེལ་བྱས་པ་དང་།ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ལས་དོན་གྱི་སྤྱིའི་བཀོད་པ་དང་བརྒྱ་ལོ་གཉིས་པའི་འབད་འཐབ་དམིགས་འབེན་གྱི་ནང་དོན་ལེགས་སྒྲིག་ཕུན་ཚོགས་སུ་བཏང་བ།ཁྲིམས་ལྟར་རྒྱལ་ཁབ་སྐྱོང་བ་དང་རྩ་ཁྲིམས་ལག་བསྟར་གྱི་བྱེད་ཐབས་འཐུས་ཚང་དུ་བཏང་བ།རང་རྒྱལ་གྱི་གསར་བརྗེ་དང་འཛུགས་སྐྲུན་གྱི་འཕེལ་རྒྱས་བརྒྱུད་རིམ་གྱི་ནང་དོན་ཕུན་ཚོགས་འཐུས་ཚང་དུ་བཏང་བ།རྒྱལ་གཅེས་གཅིག་གྱུར་འཐབ་ཕྱོགས་དང་མི་རིགས་འབྲེལ་བའི་ནང་དོན་ཕུན་ཚོགས་འཐུས་ཚང་དུ་བཏང་བ།ཞི་བདེའི་ཕྱི་འབྲེལ་སྲིད་ཇུས་ཐད་ཀྱི་ནང་དོན་ཕུན་ཚོགས་སུ་བཏང་བ།ཀྲུང་གོ་གུང་ཁྲན་ཏང་གི་ཕྱོགས་ཡོངས་ཀྱི་འགོ་ཁྲིད་རྒྱུན་འཁྱོངས་བྱེད་པ་དང་དེར་ཤུགས་སྣོན་བྱེད་པའི་ནང་དོན་ཕུན་ཚོགས་སུ་བཏང་བ།སྤྱི་ཚོགས་རིང་ལུགས་ཀྱི་སྲོག་ཤིང་རིན་ཐང་ལྟ་བ་དར་སྤེལ་བྱེད་པའི་ནང་དོན་ཇེ་རྒྱས་སུ་བཏང་བ།རྒྱལ་ཁབ་ཀྱི་ཀྲུའུ་ཞིའི་འགན་ཁུར་ཕྱོགས་ཀྱི་འབྲེལ་ཡོད་གཏན་ཁེལ་ལ་བཟོ་བཅོས་བྱས་པ།ས་ཁུལ་བཙུགས་ཡོད་པའི་གྲོང་ཁྱེར་གྱིས་ས་གནས་རང་བཞིན་གྱི་ཁྲིམས་སྲོལ་གཏན་ཁེལ་བྱེད་པའི་ཆོད་དོན་ཁ་སྣོན་བྱས་པ།ལྟ་ཞིབ་ཨུ་ཡོན་ལྷན་ཁང་དང་འབྲེལ་བའི་ཆོད་དོན་སོ་སོ་ཁ་སྣོན་བྱས་པ་བཅས་རེད།